স্টাফ রিপোর্টার ॥ হবিগঞ্জ সদর উপজেলার পইল গ্রামে মাছ চুরি করে নেয়ার প্রধান আসামী আইনজীবি সহকারী শাহজাহান (৩০) কে কারাগারে প্রেরণ করা হয়েছে। গতকাল সোমবার বিকেলে সদর থানা পুলিশ তাকে কোর্টে প্রেরণ করলে ম্যাজিস্ট্রেট রশিদ আহমেদ মিলন তাকে কারাগারে প্রেরণের নির্দেশ দেন। সে ওই গ্রামের ছুরত আলীর পুত্র। গত রবিবার সদর থানা পুলিশ বেবিষ্ট্যান্ড এলাকা থেকে তাকে গ্রেপ্তার করে। পুলিশ জানায়, পইল গ্রামের ৩ ছাপড়ী বিলে শাহজাহানসহ তার দলবল মাছ জোরপুর্বক চুরি করে নিয়ে যায়। এব্যাপারে প্রতিবেশী মোস্তফা মিয়া বাদী হয়ে সদর থানায় একটি মামলা দায়ের করে। মামলার প্রেক্ষিতে পুলিশ তাকে গ্রেপ্তার করে।